Офис на НАП Красна поляна

Офис на НАП Красна поляна, в който се намират салоните за обслужване на клиенти, се намира на адрес гр. София, бул. „Възкресение“ № 1 А, п. к. 1330, телефони за връзка: 02/8129 101, 02/8129 107, 02/8129 126 и 02/8129 115 - деловодство.

Офисът се помещава в една сграда със службата на Агенция за социално подпомагане и отдел на Столична община, където се заплащат данъци за движими и недвижими имоти. Тя се намира зад административната сграда на Столична община - Район „Красна поляна“ на ул. Освобождение №25. Пешеходен достъп има и от страната на бул. „Възкресение“ № 1А, покрай бензиностанция „Шел“.

Пред сградата има безплатен паркинг.

Най-близките спирки на градски транспорт се намират на около 350 м. разстояние, и са следните:

* Спирка „Освобождение“, която обслужва автобусни линии с номера 11 и 83 и трамвайни линии с номера 11 и 22.
* Спирка „Възкресение“, която обслужва автобусни линии с номера 60 и 72.

Вдясно на входа има изградена рампа за движение на инвалидни колички. Входната врата се отваря навън и надясно. Салоните за обслужване с номера 103 и 104, са на партерния етаж в ляво по коридора и са лесно достъпни, няма стъпала и стълбища. Коридорът е вляво, след стаята на охраната.

В офиса няма система за управление на опашките. Има разположени обикновени информационни табла.

Асистирана помощ се оказва от служител на НАП, който се намира непосредствено вдясно до входа, в стая 101. Осигурено е обслужване чрез видео жестов превод за хора с увреден слух в 104 стая.

Има възможност за предварително уговаряне на час за посещение чрез обаждане на телефоните за връзка.

В офиса има постоянно присъствие на охрана.